A Törvényszék (hatodik tanács) 2013. szeptember 13‑i ítélete –
Fri-El Acerra kontra Bizottság
(T‑551/10. sz. ügy)
„Állami támogatások – Egy hőerőmű felvásárlására és bio‑tüzelőanyaggal működő erőművé alakítására előirányzott támogatás – A támogatást a belső piaccal össze nem egyeztethetőnek nyilvánító határozat – A nemzeti regionális támogatásokról iránymutatás időbeli hatálya – Jogos bizalom – Ösztönző hatás”
1.                     Államok által nyújtott támogatások – Tilalom – Eltérések – A Bizottság mérlegelési jogköre – Iránymutatás elfogadásának lehetősége – Regionális állami támogatások – Bírósági felülvizsgálat – Korlátok (EUMSZ 107. cikk, (3) bekezdés; 2006/C 54/13 bizottsági közlemény) (vö. 25–28., 48–53. pont)
2.                     Államok által nyújtott támogatások – Tilalom – Eltérések – Regionális állami támogatások – Iránymutatások – Az ezen iránymutatások időbeli hatálya alá tartozó egyedi támogatás – Meghatározás – A támogatás nyújtására hatáskörrel rendelkező hatóságot kötő, jogilag kötelező aktus időpontja (EUMSZ 107. cikk, (3) bekezdés; 2006/C 54/13 bizottsági közlemény, 105. pont) (vö. 39–41. pont)
3.                     Államok által nyújtott támogatások – Valamely támogatás belső piaccal való összeegyeztethetősége – Az érdekeltek esetleges jogos bizalma – Védelem – Feltételek és korlátok (EUMSZ 108. cikk) (vö. 43–45., 47., 55–57. pont)
4.                     Államok által nyújtott támogatások – Tilalom – Eltérések – Regionális állami támogatások – Szempontok – Ösztönző hatás – A kérelemnek a projektek végrehajtásának megkezdése előtti benyújtása – Megfelelő és releváns kritérium (EUMSZ 107. cikk, (3) bekezdés; 2006/C 54/13 bizottsági közlemény, 38. pont) (vö. 81–85. pont)
5.                     Megsemmisítés iránti kereset – Tárgy – Az érvelés több pillérén alapuló határozat, amelyek mindegyike elegendő ahhoz, hogy megalapozza annak rendelkező részét – Állami támogatásokkal kapcsolatos határozat – Csupán az érvelés egyik pillérére vonatkozó jogellenesség – Megalapozatlan kereset (EUMSZ 108. és EUMSZ 263. cikk) (vö. 98. pont)
6.                     Államok által nyújtott támogatások – Közigazgatási eljárás – A támogatás belső piaccal való összeegyeztethetősége – A támogatást nyújtóra és a támogatás potenciális kedvezményezettjére háruló bizonyítási teher (EUMSZ 107. cikk, (3) bekezdés) (vö. 104. pont)
Tárgy
Az Olaszország által a Fri‑El Acerra Srl javára nyújtani tervezett C 8/09 (ex N 357/08) állami támogatásra vonatkozó 2010. szeptember 15‑i 2011/110/EU bizottsági határozat (HL 2011. L 46., 28. o.) megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék a Fri‑El Acerra Srl‑t kötelezi a költségek viselésére.